CELEX: 62015CN0116
Language: el
Date: 2015-03-06 00:00:00
Title: Υπόθεση C-116/15: Προσφυγή της 6ης Μαρτίου 2015 — Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης

4.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/30
            
         Προσφυγή της 6ης Μαρτίου 2015 — Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης
   (Υπόθεση C-116/15)
   (2015/C 146/37)
   Γλώσσα διαδικασίας: η γαλλική
   
      Διάδικοι
   
   
      Προσφεύγον: Ευρωπαϊκό Κοινοβούλιο (εκπρόσωποι: F. Drexler, A. Caiola, M. Pencheva)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Το προσφεύγον ζητεί από το Δικαστήριο:
   
               —
            
            
               να συνεκδικάσει την παρούσα υπόθεση με την υπόθεση που πρωτοκολλήθηκε υπό τον αριθμό C-14/15 προς διευκόλυνση της έγγραφης και της προφορικής διαδικασίας και προς έκδοση κοινής αποφάσεως·
            
         
               —
            
            
               να ακυρώσει την απόφαση του Συμβουλίου 2014/911/ΕΕ, της 4ης Δεκεμβρίου 2014, για την έναρξη της αυτοματοποιημένης ανταλλαγής δακτυλοσκοπικών δεδομένων στη Λετονία (1)·
            
         
               —
            
            
               να καταδικάσει το καθού στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Το Ευρωπαϊκό Κοινοβούλιο προβάλλει δύο λόγους προς στήριξη της προσφυγής του που στηρίζεται στο άρθρο 263 ΣΛΕΕ.
   Με τον πρώτο λόγο, το Κοινοβούλιο εκτιμά ότι το Συμβούλιο χρησιμοποίησε ακατάλληλη νομική βάση για την έκδοση της αποφάσεως 2014/911/ΕΕ. Στο πλαίσιο του πρώτου αυτού λόγου, το Κοινοβούλιο διατυπώνει μια συλλογιστική σε δύο σκέλη. Το Κοινοβούλιο υποστηρίζει, μεταξύ άλλων, ότι το Συμβούλιο θα έπρεπε να αναζητήσει μια νομική βάση για την προσβαλλόμενη απόφαση μεταξύ των διατάξεων της ΣΛΕΕ και ότι, εν πάση περιπτώσει, το Συμβούλιο στηρίχθηκε σε μια παράνομη διάταξη για την έκδοση της αποφάσεως 2014/911/ΕΕ. Συγκεκριμένα, χρησιμοποίησε μια παράγωγη νομική βάση, η οποία, αυτή καθαυτή, είναι παράνομη, σύμφωνα με τη νομολογία του Δικαστηρίου. Βάσει του λόγου αυτού, το Κοινοβούλιο προβάλλει ένσταση ελλείψεως νομιμότητας όσον αφορά το άρθρο 25, παράγραφος 2, της αποφάσεως 2008/615/ΔΕΥ (2).
   Με τον δεύτερο λόγο, το Κοινοβούλιο προσάπτει στο Συμβούλιο ότι χρησιμοποίησε εσφαλμένη διαδικασία λήψεως αποφάσεως για την έκδοση της εν λόγω αποφάσεως. Το Κοινοβούλιο συνάγει εξ αυτού ότι υπήρξε παραβίαση των Συνθηκών και παράβαση ουσιώδους τύπου.
   
      (1)  ΕΕ L 360, σ. 28.
   
      (2)  ΕΕ L 210, σ. 1.